L 290/546
RO
Jurnalul Oficial al Uniunii Europene
10.11.2022
Anexa B8 - Apendicele 4 Precondiționarea, stabilizarea și condițiile de încărcare a SRSEE pentru PEV, OVC-HEV și OVC-FCHV (după caz) 1.
Prezentul apendice descrie procedura de încercare pentru SRSEE și precondiționarea motorului cu ardere internă în vederea: (a) Măsurării autonomiei electrice, a consumului de sarcină și a menținerii de sarcină atunci când vehiculele încercate sunt OVC-HEV și OVC-FCHV și (b) Măsurării autonomiei electrice, precum și a măsurării consumului de energie electrică atunci când se supun încercării PEV.
2.
Precondiționarea și stabilizarea OVC-HEV și OVC-FCHV
2.1.
Precondiționarea și stabilizarea în cazul în care procedura de încercare începe cu o încercare în modul de funcționare cu menținere de sarcină
2.1.1.
În vederea precondiționării motorului cu ardere internă, vehiculul trebuie condus pentru cel puțin un ciclu de încercare WLTP aplicabil.
În timpul fiecărui ciclu de precondiționare parcurs, trebuie determinat nivelul de încărcare a SRSEE.
Precondiționarea trebuie încetată la sfârșitul ciclului de încercare WLTP aplicabil în cursul căruia este îndeplinit criteriul de deconectare în conformitate cu punctul 3.2.4.5. din prezenta anexă.
2.1.2.
Ca alternativă la punctul 2.1.1.
din prezentul apendice, la cererea producătorului și cu acordul autorității responsabile, nivelul de încărcare a SRSEE pentru încercările de tipul 1 în modul de funcționare cu menținere de sarcină poate fi stabilit în conformitate cu recomandarea producătorului în scopul de a realiza o încercare în mod de funcționare cu menținere de sarcină.
Într-un astfel de caz, trebuie aplicată o procedură de precondiționare, precum cea aplicabilă vehiculelor ICE pure, astfel cum este descris la punctul 2.6. din anexa B6.
2.1.3.
Stabilizarea vehiculului trebuie efectuată în conformitate cu punctul 2.7.
din anexa B6.
2.2.
Precondiționarea și stabilizarea în cazul în care procedura de încercare începe cu o încercare în modul de funcționare cu consum de sarcină
2.2.1.
OVC-HEV și OVC-FCHV trebuie conduse pe cel puțin un ciclu de încercare WLTP aplicabil.
În timpul fiecărui ciclu de precondiționare parcurs, trebuie determinat nivelul de încărcare a SRSEE.
Precondiționarea trebuie încetată la sfârșitul ciclului de încercare WLTP aplicabil în cursul căruia este îndeplinit criteriul de deconectare în conformitate cu punctul 3.2.4.5. din prezenta anexă.
2.2.2.
Stabilizarea vehiculului trebuie efectuată în conformitate cu punctul 2.7.
din anexa B6.
Răcirea forțată nu se aplică vehiculelor precondiționate pentru încercarea de tip 1.
În timpul stabilizării, SRSEE trebuie încărcat conform procedurii normale de încărcare, astfel cum este definită la punctul 2.2.3. din prezentul apendice.
2.2.3.
Efectuarea unei încărcări normale Încărcarea normală este transferul de energie electrică către un vehicul electric cu o putere mai mică sau egală cu 22 kW.
În cazul în care există mai multe metode de efectuare a unei încărcări normale de la o sursă de curent alternativ (CA) (de exemplu, prin cablu, inducție etc.), trebuie utilizată procedura de încărcare prin cablu.
În cazul în care sunt disponibile mai multe niveluri de putere de încărcare de la o sursă de CA, trebuie utilizată cea mai mare putere normală de încărcare.
O putere de încărcare de la sursa de CA mai mică decât cea mai mare putere normală de încărcare cu CA poate fi selectată dacă producătorul recomandă acest lucru și cu acordul autorității responsabile.